ტენდერი სს ფინკა ბანკი საქართველო - ს თანამშრომლების ჯანმრთელობის დაზღვევაზე

**მომსახურების გაწევის ვადა:** მინიმუმ 1 წლიანი ხელშეკრულება

**დაზღვეულთა რაოდენობა:** 1000 +

სს ფინკა ბანკი საქართველო აცხადებს ტენდერს თანამშრომლების სამედიცინო დაზღვევაზე: **ჯანმრთელობის დაზღვევა, უბედური შეთხვევისგან დაზღვევა, მათ შორის, დროებითი უუნარობის შემთხვევაში და სიცოცხლის დაზღვევა, თბილისსა და რეგიონებში**.

ტენდერში მონაწილე სადაზღვევო კომპანიებმა, გთხოვთ გაითვალისწინოთ შემდეგი აუცილებელი პირობები წარმოდგენილ შემოთავაზებებში:

**აუცილებელი პირობა:**

* თანამშრომლების ასაკობრივი ზღვარი - ულიმიტო: დაზღვევას ექვემდებარებიან საოჯახო პაკეტის მეშვეობით - მეუღლე (ასაკის შეუზღუდავად), შვილები 21 წლამდე, მშობლები და და-ძმა (65 წლამდე);
* ხელშეკრულების მოქმედების მთელი ვადის განმავლობაში თანამშრომლების (რაოდენობის მიუხედავად) როგორც ინდივიდუალურ, ისე საოჯახო პაკეტში დაზღვეულთა დამატების და გამოკლების შესაძლებლობა;
* ტენდერში მონაწილე კომპანიებმა უნდა წარმოადგინონ სადაზღვევო პაკეტი: 25 ლარიანი ინდივიდუალური და 50 ლარიანი საოჯახო. მოცემული პაკეტის ღირებულება არის შემოსული წინადადებების შედარებებისთვის, შერჩეულ კომპანიებთან ინდივიდუალურად მოხდება დაკავშირება შემდეგი მოლაპარაკებებისთვის.
* საოჯახო დაზღვევის პაკეტის ღირებულება უნდა იყოს ერთი და არ უნდა შეიცვალოს პაკეტში დაზღვეულთა რაოდენობიდან გამომდინარე. საოჯახო პაკეტში დაზღვეულების რაოდენობა შეიძლება იყოს 2 და „+“ პირები. (თანამშრომელი და მეუღლე, ან/და თანამშრომელი, მეუღლე და შვილები (21 წლამდე)).
* ხელშეკრულების ძალაში შესვლამდე არსებული დაავადებების და მდგომარეობების (ორსულობა, მშობიარობა), მათი გართულების მკურნალობის და მედიკამენტების ხარჯების ანაზღაურება დაზღვეულთათვის.

 კომპანიების მიერ წარმოდგენილი სატენდერო წინადადება უნდა შეიცავდეს შემდეგ ინფორმაციას:

* სრულად შევსებული თანდართული Excel-ის დოკუმენტი თქვენს მიერ შემოთავაზებულ პროდუქტზე;
* სამედიცინო ხარჯების ანაზღაურების პირობები (როგორც პროვაიდერ, ასევე არაპროვაიდერი კლინიკის შემთხვევაში), საჭირო დოკუმენტები და პროცედურა;
* გამონაკლისების დეტალური სია - რა არ ექვემდებარება ანაზღაურებას;
* თქვენი კომპანიის პროვაიდერების სია და კლინიკების ჩამონათვალი საქართველოს მაშტაბით;
* ანგარიშსწორების პირობები;
* ამონაწერი სამეწარმეო რეესტრიდან;
* დაზღვეულისთვის სადაზღვეო პროცედურის დეტალური აღწერა - მომსახურების მიღების სურვილიდან დაწრებული, ანაზღაურების მიღებით დასრულებული.

ფასები მოწოდებული უნდა იყოს ლარებში.

სატენდერო წინადადებები მოგვაწოდეთ შემდეგ ელექტრონულ მისამართზე: healthinsurance@finca.ge

შემოთავაზების გამოგზავნის ბოლო ვადაა: **25 სექტემბერი 2017 წ. (18:00-მდე)**

ტენდერის საკითხებთან დაკავშირებით შეგიძლიათ მიმართოთ:

ფინკა ბანკი საქართველოს HR დეპარტამენტი
სს ფინკა ბანკი საქართველო

სათავო ოფისი, ვაჟა-ფშაველას 71, თბილისი 0181
ტელ.: (+99532) 2207410/11 ext: #1035 / # 1039
ელ. ფოსტა: healthinsurance@finca.ge